CELEX: 32014D0356
Language: el
Date: 2014-06-12 00:00:00
Title: 2014/356/ΕΕ: Εκτελεστική απόφαση της Επιτροπής, της 12ης Ιουνίου 2014 , σχετικά με την τροποποίηση της εκτελεστικής απόφασης 2012/138/ΕΕ όσον αφορά τους όρους εισαγωγής και την κυκλοφορία εντός της Ένωσης συγκεκριμένων φυτών για την πρόληψη της εισαγωγής και της εξάπλωσης του Anoplophora chinensis (Forster) [κοινοποιηθείσα υπό τον αριθμό C(2014) 3798]

14.6.2014   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 175/38
            
         ΕΚΤΕΛΕΣΤΙΚΉ ΑΠΌΦΑΣΗ ΤΗΣ ΕΠΙΤΡΟΠΉΣ
   της 12ης Ιουνίου 2014
   σχετικά με την τροποποίηση της εκτελεστικής απόφασης 2012/138/ΕΕ όσον αφορά τους όρους εισαγωγής και την κυκλοφορία εντός της Ένωσης συγκεκριμένων φυτών για την πρόληψη της εισαγωγής και της εξάπλωσης του Anoplophora chinensis (Forster)
   
      
         [κοινοποιηθείσα υπό τον αριθμό C(2014) 3798]
      
   
   
      (2014/356/ΕΕ)
   
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (1), και ιδίως το άρθρο 16 παράγραφος 3 τέταρτη πρόταση,
   Εκτιμώντας τα ακόλουθα:
   
               (1)
            
            
               Η εκτελεστική απόφαση 2012/138/ΕΕ της Επιτροπής (2) επιτρέπει την εισαγωγή στην Ένωση φυτών που έχουν καλλιεργηθεί για περίοδο τουλάχιστον δύο ετών πριν από την εξαγωγή σε τόπο παραγωγής που έχει διαπιστωθεί ότι είναι απαλλαγμένος από τον οργανισμό Anoplophora chinensis (Forster) (εφεξής: «ο συγκεκριμένος οργανισμός»)
            
         
               (2)
            
            
               Όπως προκύπτει από τις πληροφορίες που παρασχέθηκαν από την Κίνα, τα φυτά που είναι ηλικίας μικρότερης των δύο ετών και τα οποία έχουν καλλιεργηθεί καθ' όλη τη διάρκεια της ανάπτυξής τους σε τόπο παραγωγής που έχει διαπιστωθεί ότι είναι απαλλαγμένος από τον συγκεκριμένο οργανισμό, αλλά δεν βρίσκεται σε περιοχή απαλλαγμένη από επιβλαβείς οργανισμούς, δεν δημιουργούν κανένα πρόσθετο κίνδυνο εισαγωγής και εξάπλωσης του εν λόγω οργανισμού. Ως εκ τούτου, κρίνεται σκόπιμο να επιτραπεί η εισαγωγή των εν λόγω φυτών.
            
         
               (3)
            
            
               Κρίνεται επίσης σκόπιμο να επιτραπεί η εισαγωγή των εν λόγω φυτών από άλλες τρίτες χώρες και να επιτραπεί η κυκλοφορία στο εσωτερικό της Ένωσης.
            
         
               (4)
            
            
               Συνεπώς, το παράρτημα I της εκτελεστικής απόφασης 2012/138/ΕΕ θα πρέπει να τροποποιηθεί αναλόγως.
            
         
               (5)
            
            
               Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης φυτοϋγειονομικής επιτροπής,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Το παράρτημα I της εκτελεστικής απόφασης 2012/138/ΕΕ τροποποιείται σύμφωνα με το παράρτημα της παρούσας απόφασης.
   Άρθρο 2
   Η παρούσα απόφαση απευθύνεται στα κράτη μέλη.
   
      Βρυξέλλες, 12 Ιουνίου 2014.
      
         
            Για την Επιτροπή
         
         Tonio BORG
         
            Μέλος της Επιτροπής
         
      
   
   
      (1)  ΕΕ L 169 της 10.7.2000, σ. 1.
   
      (2)  Εκτελεστική απόφαση 2012/138/ΕΕ της Επιτροπής, της 1ης Μαρτίου 2012, σχετικά με έκτακτα μέτρα για την πρόληψη της εισαγωγής και της εξάπλωσης στην Ένωση του Anoplophora chinensis (Forster) (ΕΕ L 64 της 3.3.2012, σ. 38).
   
      ΠΑΡΑΡΤΗΜΑ
      Το παράρτημα I της εκτελεστικής απόφασης 2012/138/ΕΕ τροποποιείται ως εξής:
      
                  1.
               
               
                  Το τμήμα 1 τροποποιείται ως εξής:
                  
                              α)
                           
                           
                              στο τμήμα Α παράγραφος 1 στοιχείο β), η εισαγωγική πρόταση αντικαθίσταται από το ακόλουθο κείμενο:
                              
                                          «β)
                                       
                                       
                                          ότι τα φυτά έχουν καλλιεργηθεί για περίοδο τουλάχιστον δύο ετών πριν από την εξαγωγή, ή στην περίπτωση των φυτών που είναι ηλικίας μικρότερης των δύο ετών, καθ' όλη τη διάρκεια της ανάπτυξής τους σε τόπο παραγωγής που έχει διαπιστωθεί ότι είναι απαλλαγμένος από τον οργανισμό Anoplophora chinensis (Forster) σύμφωνα με τα διεθνή πρότυπα για τα φυτοϋγειονομικά μέτρα:»·
                                       
                                    
                        
                              β)
                           
                           
                              στο τμήμα Β παράγραφος 1 στοιχείο β), η εισαγωγική πρόταση αντικαθίσταται από το ακόλουθο κείμενο:
                              
                                          «β)
                                       
                                       
                                          ότι τα φυτά έχουν καλλιεργηθεί για περίοδο τουλάχιστον δύο ετών πριν από την εξαγωγή ή, στην περίπτωση φυτών που είναι ηλικίας μικρότερης των δύο ετών, καθ' όλη τη διάρκεια της ανάπτυξής τους σε τόπο παραγωγής που έχει διαπιστωθεί ότι είναι απαλλαγμένος από τον οργανισμό Anoplophora chinensis (Forster) σύμφωνα με τα διεθνή πρότυπα για τα φυτοϋγειονομικά μέτρα:».
                                       
                                    
                        
            
                  2.
               
               
                  Στο τμήμα 2 παράγραφος 1, η εισαγωγική φράση αντικαθίσταται από το ακόλουθο κείμενο:
                  «Τα συγκεκριμένα φυτά που κατάγονται(1) από οριοθετημένες περιοχές στο εσωτερικό της Ένωσης επιτρέπεται να διακινούνται στο εσωτερικό της Ένωσης μόνον εάν συνοδεύονται από φυτοϋγειονομικό διαβατήριο που καταρτίζεται και εκδίδεται σύμφωνα με την οδηγία 92/105/ΕΟΚ της Επιτροπής(2) και έχουν καλλιεργηθεί για περίοδο τουλάχιστον δύο ετών πριν από τη διακίνησή τους ή, στην περίπτωση φυτών που είναι ηλικίας κάτω των δύο ετών, καθ' όλη τη διάρκεια ανάπτυξής τους, σε τόπο παραγωγής:».